### | | | | --- | --- | | | | | --- | | **Byråd** 31. maj 2016 Sagsnr. 710-2016-21626 Dok.nr. 710-2016-196961 Sagsbehandler DPSVE | | 94.                 FLIS i [adresse] - Åbent

###

|  |  |
| --- | --- |
| Tidl. politisk behandling | ØK, 23.08.11, pkt. 123, ØK, 22.05.12, pkt. 80 |
| Forventet sagsgang | ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til [adresse]
Kommunes tilslutning til FLIS.

FLIS er et fælleskommunalt ledelsesinformationssystem, som
udvikles i et samarbejde mellem kommunerne, KL og KOMBIT med henblik på at
samle kommunale nøgletal og data i et system, der gør det lettere for
kommunerne at sammenligne sig med hinanden.

FLIS er i drift, men udvikles fortsat med nye områder og
nøgletal. En række af de nøgletal, som KL hvert år offentliggør i forbindelse
med Kommunaløkonomisk Forum (KØF), stammer fra FLIS.

[adresse] økonomiudvalg behandlede 22. maj 2012 en
sag vedr. tilslutning til FLIS. Der var ikke flertal i økonomiudvalget for at
tilslutte sig FLIS.

KL har i november 2015 og marts 2016 udsendt et brev til landets
borgmestre med en opfordring til, at alle landets kommuner tilslutter sig FLIS.

FLIS-systemet skal i genudbud. Derfor skal kommunerne give
besked om, hvorvidt de ønsker at deltage i FLIS. KLs bestyrelse vurderer, at FLIS
er en strategisk vigtig investering for kommunerne, som både kan styrke den
enkelte kommune og kommunerne som samlet sektor. I de senere års økonomiaftaler
mellem regeringen og KL er FLIS nævnt som et element i udviklingen af flere og
bedre data og nøgletal på de kommunale serviceområder.

Pt. deltager 78 af 98 kommuner i FLIS. Senest har
København, [adresse] og Odense tilsluttet sig FLIS-samarbejdet. KL forventer, at
antallet af kommuner, der deltager i FLIS, vil stige i løbet af 2016.

For at udnytte det fulde potentiale af FLIS bl.a. som et
benchmarkingsystem er det nødvendigt, at anvendelsen af FLIS styrkes. Det
indebærer dels en omfattende tilslutning fra kommunerne til FLIS, og dels
større tillid til data og videreudvikling af FLIS, hvilket er centrale
indsatsområder i de fremadrettede strategiske målsætninger for FLIS. KLs notat
’Nye målsætninger og indsatser i FLIS’ er vedlagt som bilag.

FLIS indeholder pt. data og nøgletal på følgende områder:

|  |  |
| --- | --- |
| **Tværgående områder** | **Fagområder** |
| · Økonomi  · Personale  · Borger | · Skole  · Ældre  · Voksenhandicap  · Udsatte børn og unge |

FLIS indeholder på nuværende tidspunkt ca. 1.100 nøgletal på
ovenstående områder.

På sigt vil FLIS blive udbygget med følgende områder:

· Sundhed (forventet i 2017)

· Beskæftigelse (forventet i 2017)

· 2 nye områder (ikke besluttet)

Hvis Favrskov Kommune tilslutter sig FLIS, er
bindingsperioden fra 1. juli 2016 til 31. december 2023.

**VURDERING**

KL opfordrer kommunerne til at tilslutte sig FLIS. KL
vurderer, at de oprindelige formål med FLIS i nogen grad er indfriet. KL
vurderer imidlertid også, at de deltagende kommuner ikke tilnærmelsesvis har
høstet det fulde potentiale i FLIS.

FLIS udvikles løbende med flere dataområder og bedre
sammenligningsmuligheder med andre kommuner.

Kommunernes anvendelse af FLIS og vurdering af FLIS
varierer. Nogle kommuner har FLIS, men anvender det ikke aktivt. Andre kommuner
anvender FLIS aktivt både på strategisk niveau og i forhold til
institutionernes styring.

Job og Økonomi vurderer, at FLIS
har et potentiale, der på sigt kan skabe værdi for Favrskov Kommune i form af
lettere og hurtigere adgang til valide nøgletal og data, der kan bruges i den
løbende styring af kommunen.

Herudover giver FLIS god mulighed
for at foretage sammenligninger med andre kommuner. Benchmarking kan være med
til at identificere bedre og billigere løsninger. FLIS kan som udgangspunkt
ikke erstatte andre systemer, men er et supplement til de eksisterende
nøgletal.

På baggrund af den store kommunale
tilslutning til FLIS, KLs anbefaling samt vurderingen af potentialet i FLIS
anbefaler Job og Økonomi, at Favrskov Kommune tilslutter sig FLIS.

**ØKONOMI**

Prisen for tilslutning til FLIS
afhænger af antallet af dataområder i FLIS. Prisen er 1,24 kr. pr. borger pr.
dataområde. Med det forventede antal dataområder i FLIS forventes [adresse]
Kommunes direkte udgift at udgøre ca. 300.000 kr. årligt i 2016 og 2017. I 2016
består udgiften dels af en tilslutningsudgift og dels en halvårlig betaling.

I 2018 forventes yderligere 2
dataområder taget i brug, hvilket medfører en forventet udgift på ca. 420.000
kr.

Med forventet ibrugtagen af
yderligere 2 dataområder i 2019 forventes udgifterne i 2019 og frem at udgøre
ca. 540.000 kr. årligt.

Hertil kommer udgifter til et
præsentationslag. Udgiften til et præsentationslag varierer afhængigt af valget
af system, men forventes at udgøre ca. 60.000 kr. årligt.

Deltagelse i FLIS kræver, at der
især i opstarten anvendes ekstra personaleressourcer, før der kan opnås
gevinster af FLIS. Data hentes fra fagsystemerne, men skal kvalitetssikres.
Kendskabet til systemet skal udbredes, og mulighederne for at trække rapporter,
udarbejde ledelsesinformation og benchmarking skal undersøges.

For at udnytte potentialet i FLIS
er det ligeledes nødvendigt, at der fremover løbende anvendes tid på FLIS. Der
skal fortsat ske en kvalitetssikring af data samtidig med, at der løbende kan
udarbejdes ledelsesinformation og analyser. Der udarbejdes allerede i dag
forskellige former for ledelsesinformation i organisationen, og det forventes,
at FLIS på sigt vil lette udarbejdelsen af ledelsesinformation samt forbedre
kvaliteten heraf.

Job og Økonomi planlægger, at der
inden for Job og Økonomis del af administrationens decentraliseringsaftale
prioriteres ekstra ressourcer til FLIS i en 2-årig periode. Det efterfølgende
tidsforbrug inden for primært Job og Økonomi, men også de øvrige forvaltninger,
prioriteres inden for de nuværende budgetter.

**INDSTILLING**

Direktøren for Job og Økonomi indstiller til Byrådet:

1. At [adresse] tilslutter sig
FLIS.

2. At der gives en tillægsbevilling på 330.000 kr. i 2016 til
tilslutningsudgiften til FLIS finansieret af kassebeholdningen.

3. At udgifterne til FLIS i de efterfølgende år indarbejdes i det tekniske
budget 2017-20.

**BESLUTNING**

***Økonomiudvalget, 24. maj 2016:***

Fraværende:Steen Nissen

Indstilles godkendt.

**Bilag**

|  |  |
| --- | --- |
| FLIS i [adresse] - baggrundsnotat | 710-2016-160863 |
| KL-notat - Nye målsætninger og indsatser i FLIS | 710-2016-180117 |